b'\n_START_ARTICLE_\nHokejski klub Lipovci\n_START_SECTION_\nPred letom 1965\n_START_PARAGRAPH_\nS prvimi koraki hokeja na travi so se Lipov\xc4\x8dani seznanili leta 1961, ko je bila na pobudo takratnega u\xc4\x8ditelja \xc5\xa1portne vzgoje Petra \xc5\xa0raja pri \xc5\xa0\xc5\xa0D Fabo\xc5\xa1 na osnovni \xc5\xa1oli Beltinci ustanovljena sekcija za hokej na travi. Sprva so ekipo Beltincev, ki je tekmovala pod imenom Partizan, sestavljali igralci iz celotnega beltinskega okoli\xc5\xa1a, kmalu nato pa za\xc4\x8deli prevladovati igralci iz Lipovcev. Ekipa je v letih 1962 in 1963 tekmovala v pomurski ligi in obakrat, med \xc5\xa1tirimi ekipami, osvojila drugo mesto. Leta 1964 je ekipa tekmovala le v jesenskem delu prvenstva, nato pa odstopila od tekmovanja.\n_START_SECTION_\n1965-1970\n_START_PARAGRAPH_\nPo razpadu hokejske ekipe v Beltincih leta 1964, so na pobudo Jo\xc5\xbeeta Zvera, leta 1965 ustanovili HK Lipovci. Prvo tekmo so Lipov\xc4\x8dani odigali 23. aprila 1965 proti Radgoni in zmagali z 2:1. Prvo leto obstoja so tekmovali v pomurski ligi in osvojili kon\xc4\x8dno tretje mesto, mesto vi\xc5\xa1e pa so bili v pokalnem tekmovanju._NEWLINE_Naslednje leto so se v tekmovanje vklju\xc4\x8dili z vsemi ekipami (\xc4\x8dlani, mladinci in pionirji). \xc4\x8clanska ekipa je osvojila drugo mesto tako v slovenski ligi, kot tudi pomurski ligi. Mladinska ekipa je postala republi\xc5\xa1ki prvak Slovenije, po zmagi v finalu nad Gaberjem iz Celja s 3:0. Na dr\xc5\xbeavnem mladinskem prvenstvu Jugoslavije pa so osvojili tretje mesto. Uspe\xc5\xa1no sezono so zaklju\xc4\x8dili pionirji, ki so postali prvi pomurski prvaki v tej kategoriji.._NEWLINE_Leta 1967 je \xc4\x8dlanska ekipa osvojila naslov pomurskega prvaka, na republi\xc5\xa1kem prvenstvu pa izgubila v finalu proti Celjanom in osvojila drugo mesto. Pravi podvig so pripravili mladinci, ki so tega leta postali dr\xc5\xbeavni mladinski prvaki Jugoslavije. Uspeh so ponovili tudi pionirji z obranitvijo naslova najbolj\xc5\xa1ih v Pomurju.  _NEWLINE_Leto 1968 ni bilo najuspe\xc5\xa1nej\xc5\xa1e, \xc4\x8dlani so bili ponovo drugi v Sloveniji in \xc5\xa1ele tretji na pomurskem prvenstvu. Mladinci so sicer postali republi\xc5\xa1ki prvaki, \xc5\xbeal pa z veliko smole kon\xc4\x8dali kot tretji v Jugoslaviji. Prva prava \xc4\x8dlanska uspeha sta prinesli leti 1969 in 1970, saj so HK Lipovci prvi\xc4\x8d in drugi\xc4\x8d postali republi\xc5\xa1ki prvaki Slovenije.\n_START_SECTION_\n1971-1980\n_START_PARAGRAPH_\nLeto 1971 je ponovno prineslo velike uspehe, saj so hokejisti ponovili svoj najve\xc4\x8dji uspeh in ponovno osvojili naslov mladinskih prvakov Jugoslavije. Poleg tega je bila \xc4\x8dlanska ekipa slovenski in pomurski prvak._NEWLINE_Leta 1970 je bil ustanovlejen HK Pomurje, ekipa ki naj bi bila sestavljena iz najbolj\xc5\xa1ih igralcev v regiji, z namenom tekmovanja na jugoslovanskem zveznem nivoju. Jeseni leta 1971, se je to z vklu\xc4\x8ditvijo v zvezno ligo - zahod tudi zgodilo. Za HK Pomurje so v naslednjih dveh desetletjih nastopali \xc5\xa1tevilni najbolj\xc5\xa1i igralci iz Lipovec, kar se je poznalo pri rezultatih \xc4\x8dlanske ekipe predvsem v letih 1972, 1973 in 1974. Zato je bila toliko uspe\xc5\xa1nej\xc5\xa1a mladinska ekipa, ki je leta 1973 postala slovenski prvak, leta 1974 pa \xc5\xa1e tretji\xc4\x8d osvojila mladinsko prvenstvo Jugoslavije._NEWLINE_V letih 1975 in 1976 so za \xc4\x8dlansko ekipo v pomurskem in slovenskem prvenstvu igrali tudi Lipov\xc4\x8dani, ki so sicer nastopali za HK Pomurje na zveznem nivoju. Ekipa je tako v teh dveh sezonah osvojila vse mo\xc5\xbene pomurske in slovenske naslove. V naslednjih treh sezonah temu ni bilo tako in klub je ostal brez osvojene lovorike. Je bil pa zato v letu 1977 Lipov\xc4\x8dan Andrej Tratnjek, sicer igralec HK Pomurje, kapetan Jugoslovanske mlade reprezentance do 21 let na tekmi proti Mad\xc5\xbearski. Lipov\xc4\x8dana Miran Mesari\xc4\x8d in Mirko \xc4\x8cerpnjak, sta se leta 1979 prebila na \xc5\xa1ir\xc5\xa1i spisek \xc4\x8dlanske reprezentance Jugoslavije za nastop na Sredozemskih igrah v Splitu. \xc5\xbdal se treningov v Zagrebu nista mogla redno udele\xc5\xbeevati in tako na igrah, kjer je jugoslovanska reprezentanca osvojila zlato medaljo, nista sodelovala._NEWLINE_Sezona 1979/1980 je bila po treh su\xc5\xa1nih sezonah ponovno uspe\xc5\xa1na, saj je \xc4\x8dlanska ekipa osvojila \xc5\xbee svoj \xc5\xa1esti naslov republi\xc5\xa1kega prvaka Slovenije.\n_START_SECTION_\n1981-1991\n_START_PARAGRAPH_\nV sezoni 1980/1981 je \xc4\x8dlanski ekipi uspelo obraniti naslov republi\xc5\xa1kega prvaka Slovenije. V naslednjih letih 1982, 1983, 1984 in 1985, je predvsem zaradi igranja ve\xc4\x8dine najbolj\xc5\xa1ih igralcev iz Lipovcev v ekipi HK Pomurje, klub ostal brez vidnej\xc5\xa1ega rezultatskega uspeha. So pa zato vidno vlogo v reprezentanci Slovenije, ki je v tem obdobju nastopala na turnirjih Bratstva in enotnosti, imeli Lipov\xc4\x8dani Miran Mesari\xc4\x8d, Stanislav Kerman in \xc5\xa0tefan Mesari\xc4\x8d._NEWLINE_V naslednjih treh sezonah 1985/1986, 1986/1987 in 1987/1988 so HK Lipovci ponovno prevzeli primat v Sloveniji in trikrat zapored osvojili republi\xc5\xa1ko prvenstvo. V sezoni 1988/1989 so republi\xc5\xa1ko prvenstvo kon\xc4\x8dali na drugem mestu, zato pa prvi\xc4\x8d osvojili naslov republi\xc5\xa1kega prvaka Slovenije v dvoranskem hokeju. Tudi naslednjo sezono je klub tako na prostem, kot v dvorani, kon\xc4\x8dal z enakim rezultatskim uspehom in tako \xc5\xa1e drugi\xc4\x8d osvojil dvoranski naslov. Pred osamosvojitvijo Slovenije leta 1991, so odigrali \xc5\xa1e dvoransko prvenstvo in osvojili drugo mesto.\n_START_SECTION_\n1991-2000\n_START_PARAGRAPH_\nV prvi sezoni (1991/1992) dr\xc5\xbeavnega \xc4\x8dlanskega prvenstva Slovenije je HK Lipovci sicer zasedal prvo mesto po rednem delu prvenstva, nato pa na finalnem turnirju presenetljivo izgubil odlo\xc4\x8dilno tekmo proti HK Svoboda in osvojil kon\xc4\x8dno drugo mesto. Drugi so bili tudi v pokalnem tekmovanju. Naslednjo sezono 1992/1993 se niso ve\xc4\x8d pustili presenetiti in so brez poraza osvojili, svoj prvi naslov dr\xc5\xbeavnega prvaka med \xc4\x8dlani._NEWLINE_Sezona 1992/1993 je bila prelomna za hokej v Lipovcih, septembra 1992 so namre\xc4\x8d ob mo\xc4\x8dni podpori krajevne skupnosti Lipovci in takratne ob\xc4\x8dine Murska Sobota pri\xc4\x8deli graditi prvo igri\xc5\xa1\xc4\x8de z umetno travo za hokej na travi v Sloveniji. Igri\xc5\xa1\xc4\x8de je bilo dokon\xc4\x8dno zgrajeno avgusta 1993 in je omogo\xc4\x8dalo moderen na\xc4\x8din igranja hokeja na travi. V sezoni 1993/1994 se je ekipa zaradi sklenitve sponzorske pogodbe s farmacevtskim podjetjem Lek, preimenovala v HK Lek Lipovci in po odli\xc4\x8dnem spomladanskem delu prvenstva osvojila drugi naslov dr\xc5\xbeavnega prvaka. Prav tako so to sezono prvi\xc4\x8d postali tudi zmagovalci v pokalnem tekmovanju. _NEWLINE_Tudi naslednjih \xc5\xa1est sezon je minilo v veliki dominaciji HK Lek Lipovci v Sloveniji, ki so do sezone 1999/2000 osvojili osem zaporednih naslovov dr\xc5\xbeavnega prvaka. V finalih pa vselej premagovali najve\xc4\x8dje rivale HK Triglav Predanovci. Ob tem so v sezonah 1996/1997 in 1999/2000 osvojili svoj drugi in tretji naslov pokalnih zmagovalcev Slovenije._NEWLINE_Kot najbolj\xc5\xa1a ekipa v hokeju na travi so leta 1997, barve Slovenije prvi\xc4\x8d zastopali tudi na evropskem klubskem prvenstvu skupine C v Stockholmu in osvojili zadnje sedmo mesto. Dve leti pozneje so se tekmovanja ponovno udele\xc5\xbeili, tokrat na prvenstvu na Dunaju in bili na koncu ponovno sedmi, vendar tokrat med osmimi ekipami. Na tem prvenstvu so dosegli tudi prvo zmago in sicer so z 1:0 premagali portugalske prvake Grupo Desportivo do Viso.\n_START_SECTION_\n2001-2010\n_START_PARAGRAPH_\nSezona 2000/2001 se je za\xc4\x8dela zelo uspe\xc5\xa1no. Februarja 2001, so v razburljivem finalu v Ljubljani, premagali favorizirano ekipo UHK Svoboda s 5:4 in tako osvojili svoj prvi naslov dr\xc5\xbeavnega dvoranskega prvaka. Nato so maja postali tudi pokalni zmagovalci in vse je kazalo, da jim bo kot prvim uspelo osvojiti vse tri lovorike v eni sezoni. V finalu proti HK Triglav Predanovci, \xc5\xbeal niso opravi\xc4\x8dili vloge absolutnega favorita in so po treh tekmah finala zaostali z 1:2 v zmagah. \xc4\x8cetrto tekmo v Predanovcih so sicer dobili, vendar pa je bila tekma, zaradi administrativne napake pri prijavi ekipe registrirana s 3:0 za HK Triglav Predanovci, ki je tako za zeleno mizo osvojil naslov dr\xc5\xbeavnega prvaka._NEWLINE_Tudi naslednja sezona 2001/2002 ni bila najuspe\xc5\xa1nej\xc5\xa1a, saj jih je tako v dvoranskem finalu, kot v finalu dr\xc5\xbeavnega prvenstva premagala ljubljanska UHK Svoboda. Tako, da so se morali zadovoljiti s petim naslovom pokalnih zmagovalcev. V tej sezoni so tudi prvi\xc4\x8d sodelovali na evropskem dvoranskem prvenstvu skupine C v Espinhu na Portugalskem in po zmagah nad prvaki Finske, Irske in Walesa osvojili solidno \xc4\x8detrto mesto._NEWLINE_S sezono 2002/2003 se je po dveh neosvojenih prvenstvih za\xc4\x8delo desetletje absolutne prevlade HK Lipovci v Sloveniji. Od te sezone naprej pa do leta 2015 je namre\xc4\x8d klub osvojil prav vse mo\xc5\xbene \xc4\x8dlanske dr\xc5\xbeavne naslove v hokeju na travi, v dvoranskem hokeju pa le v letih 2012 in 2015 naslov prepustil HK Triglav Predanovci . Hkrati pa je klub za\xc4\x8del dosegati tudi odmevne mednarodne rezultate._NEWLINE_Leta 2003 so najprej uspe\xc5\xa1no nastopili na evropskem klubskem pokalnem prvenstvu skupine C v Zagrebu in na koncu osvojili tretje mesto. Naslednjo sezono 2003/2004 na dvoranskem klubskem prvenstvu skupine C v angle\xc5\xa1kem Loughboroughu so osvojili sedmo mesto. Zelo uspe\xc5\xa1no so nastopili tudi v novoustanovljeni Interligi in postali prvi zmagovalci tega tekmovanja. Najve\xc4\x8dji uspeh pa so dosegli na evropskem klubskem prvenstvu skupine C v beloruskem Brestu, kjer so osvojili zlato medaljo in se tako uvrstili med \xc5\xa1estnajst najbolj\xc5\xa1ih ekip v Evropi. Za uspehe v tej sezoni so konec leta prejeli tudi priznanje za najbolj\xc5\xa1i \xc5\xa1portni kolektiv v Pomurju, ki ga podeljuje \xc5\xa1portno uredni\xc5\xa1tvo Pomurskega Vestnika v sodelovanju s svojimi bralci, poslu\xc5\xa1alci Murskega vala in pomurskimi \xc5\xa1portnimi novinarji._NEWLINE_V sezonah 2004/2005, 2005/2006, 2006/2007 so bili nato razpeti med skupino C in skupino B evropskega klubskega hokeja na travi. Tako so najprej leta 2005 v Brestu izpadli iz skupine B, a se \xc5\xbee naslednje leto v Zagrebu s ponovitvijo uspeha iz leta 2004 vrnili med \xc5\xa1estnajst najbolj\xc5\xa1ih. Leta 2007 so v Pragi \xc5\xa1e zadnji\xc4\x8d pred reorganizacijo evropskih klubskih tekmovanj in ustanovitvijo lige prvakov, nastopili v skupini B. Po spremembi tekmovalnega sistema so v Bratislavi leta 2008 zmagali v skupini Chalenge III, leta 2009 v Lousadi  zmagali tudi v skupini Challenge II ter bili ponovno razgla\xc5\xa1eni za najbolj\xc5\xa1i \xc5\xa1portni kolektiv v Pomurju. Leta 2010 so nato obstali v skupini Challenge I, ki je po mo\xc4\x8di ekip pribli\xc5\xbeno enaka nivoju skupine B pred reorganizacijo tekmovanja._NEWLINE_Vsa leta so zelo uspe\xc5\xa1ni igrali tudi v Interligi saj so po zmagi v krstni sezoni zmagali \xc5\xa1e \xc5\xa1tirikrat in \xc5\xa1ele v \xc5\xa1esti sezoni (2008/2009) Interlige klonili v polfinalu in kon\xc4\x8dali na tretjem mestu. V sezoni 2009/2010 so bili trdno odlo\xc4\x8deni da naslov vrnejo v Lipovce in po rednem delu zasedli prvo mesto. \xc5\xbdal pa finalni turnir v tej sezoni zaradi te\xc5\xbeav pri organizaciji ni bil odigran._NEWLINE_Vsa leta so bolj ali manj uspe\xc5\xa1no nastopali tudi na evropskih dvoranskih klubskih prvenstvih. Tako so leta 2006 v Pragi v skupini C osvojili nehvale\xc5\xbeno \xc4\x8detrto mesto, \xc4\x8deprav bi si po prikazanem zaslu\xc5\xbeili mnogo ve\xc4\x8d. \xc5\xbdal je zmankal kan\xc4\x8dek sre\xc4\x8de tako na igri\xc5\xa1\xc4\x8du, kot tudi pri delegiranju sodnikov, za kar se jim je direktor turnirja tudi opravi\xc4\x8dil. Leta 2007 v Budimpe\xc5\xa1ti niso uspeli ponoviti iger izpred leta dni in so kon\xc4\x8dali na sedmam mestu in izpadli iz skupine. Leta 2008 so v bolgarskem Gabrovu odigrali odli\xc4\x8dno in se z zmago v skupini Challenge II ponovno uvrstili v tretji kakovostni rang tekmovanja. Nato so v letih 2009 v francoskem Cambraiju in leta 2010 v Bologni neuspe\xc5\xa1no naskakovali vrh skupine in obakrat kon\xc4\x8dali na \xc4\x8detrtem mestu. So pa zato leta 2010 v Pore\xc4\x8du  uspeli zmagati na dvoranski Interligi in tako prvi\xc4\x8d osvojili tudi to  lovoriko, ki jim je \xc5\xa1e manjkala v zbirki dr\xc5\xbeavnih in regijskih naslovov.\n_START_SECTION_\n2010-danes\n_START_PARAGRAPH_\nV sezoni 2010/2011 je za klub ponovno osvojil obe doma\xc4\x8di lovoriki, najprej dvoransko prvenstvo in nato \xc5\xa1e slovensko ligo v hokeju na travi. Po letu 2008 jim je ponovno uspelo osvojiti Interligo, edini neizpolnjen cilj je bil obstanek na evropskem klubskem prvenstvu skupine Challenge I. V dramati\xc4\x8dni odlo\xc4\x8dilni tekmi, so namre\xc4\x8d po izvajanju kazenskih strelov klonili proti prvakom Walesa Cardiffu. _NEWLINE_V sezoni 2011/2012 je klub po devetih zaporednih uspehih na dvoranskem prvenstvu v finalu klonil proti HK Triglav Predanovci in osvojil drugo mesto. Uspel pa je obraniti naslov prvakov v hokeju na travi in na zaklju\xc4\x8dnem turnirju Interlige, ki je bil organiziran v Lipovcih, \xc5\xa1e sedmi\xc4\x8d postal zmagovalec tega tekmovanja. Na evropskem prvenstvu skupine Challenge II v Atenah je osvojil prvo mesto in se vrnil v vi\xc5\xa1ji rang tekmovanja._NEWLINE_V sezoni 2012/2013 je klub naslov dr\xc5\xbeavnih dvoranskih prvakov ponovno vrnil v Lipovce. Postal je dr\xc5\xbeavni prvak na prostem, v Srednjeevropski Interligi pa osvojil 2. mesto. Na evropskem prvenstvu skupine Challenge I v Pragi osvojil 7. mesto in izpadel v skupino Challenge II._NEWLINE_Sezona 2013/2014 je bila zelo uspe\xc5\xa1na, saj je klub osvojil naslove v dvoranskem hokeju in hokeju na travi, prav tako tudi prvo mesto na evropskem dvoranskem prvenstvu skupine Challenge II v Banji Kanji\xc5\xbei. Edini spodrsljaj se je zgodil v Srednjeevropski Interligi, kjer je klub osvojil 3. mesto. _NEWLINE_V sezoni 2014/2015, v kateri je pri\xc5\xa1lo do bistvene pomladitve ekipe, je klub na dvoranskem dr\xc5\xbeavnem prvenstvu osvojil 2. mesto, na evropskem dvoranskem prvenstvu skupine Challenge I pa 7. mesto in izpadel v ni\xc5\xbeji rang tekmovanja. V hokeju na travi so osvojili \xc5\xbee 21. naslov dr\xc5\xbeavnih prvakov, na finalnem turnirju  Srednjeevropske Interlige v Bratislavi pa klonili v finalu in osvojil 2. mesto. Po kon\xc4\x8dani sezoni je klub s tridnevno proslavo obele\xc5\xbeil 50 letnico obstoja.\n_START_SECTION_\nVsi predsedniki\n_START_PARAGRAPH_\nJo\xc5\xbee Zver (1965-1966)_NEWLINE_Matija Forjan (1966-1968)_NEWLINE_Stanislav Kerman (1969-1970\xc2\xa0; 2004-2010)_NEWLINE_Janez F\xc3\xbcle (1971-1973\xc2\xa0; 1981-1982)_NEWLINE_Alojz Forjan (1973-1976\xc2\xa0; 1983-1992\xc2\xa0; 2000-2004)_NEWLINE_Miran Mesari\xc4\x8d (1976-1977)_NEWLINE_\xc5\xa0tefan Forjan (1977-1981)_NEWLINE_Franc Mau\xc4\x8dec st. (1992-1998)_NEWLINE_Ivan Zajc (1998-2000)_NEWLINE_Franc Mau\xc4\x8dec ml. (2010-danes)\n_START_SECTION_\nVsi trenerji\n_START_PARAGRAPH_\nJo\xc5\xbee Zver_NEWLINE_Janez F\xc3\xbcle_NEWLINE_\xc5\xa0tefan Forjan_NEWLINE_Matija Forjan_NEWLINE_Ludvik Zelko_NEWLINE_Alojz Forjan_NEWLINE_Miran Mesari\xc4\x8d_NEWLINE_Stanislav Kerman_NEWLINE_\xc5\xa0tefan Sraka_NEWLINE_Andra\xc5\xbe Nemec\n_START_SECTION_\nVsi kapetani\n_START_PARAGRAPH_\nJo\xc5\xbee Zver_NEWLINE_Janez F\xc3\xbcle_NEWLINE_Jo\xc5\xbee Tratnjek_NEWLINE_Stanislav Kerman_NEWLINE_Alojz Forjan_NEWLINE_Miran Mesari\xc4\x8d_NEWLINE_Jo\xc5\xbee \xc4\x8casar_NEWLINE_Franc Mau\xc4\x8dec_NEWLINE_Robert Mesari\xc4\x8d'